เรื่องร้องเรียน: บริษัทชัยเลิศบอลลูน(โรงลูกโป่ง)เป็นโรงงานผลิตลูกโป่ง -มีถังแก๊สขนาดใหญ่จำนวนมากยังมีสารเคมีที่ใช้ในการผลิตลูกโป่ง -ปล่อยทั้งน้ำเสียลงคลอง ซึ่งเจ้าหน้าที่เขตจอมทองไม่เคยเห็นแต่ชาวบ้านเห็นประจำจนชินตา -ก่อกำแพงเพิ่มจากกำแพงเดิม(ความสูงปกติ)ไปอีกเท่าตัว จนทำให้ประชาชนเกิดความหวาดระแวงว่าจะเกิดอันตรายและยังปิดกั้นแสงแดดและลม ทางชุมชนได้เคยร้องเรียนไปกับเขตจอมทองแล้วเมื่อหลายปีก่อน เจ้าหน้าที่ได้แจ้งกับชุมชนว่า ไม่เกินมาตรฐาน ไม่มีอันตราย ถ้าเกิดอันตรายจริงๆค่อยแจ้ง ขอวอนทีมงานช่วยตรวจสอบแทนพวกเราด้วยแต่ถ้าเป็นเจ้าหน้าที่ของเขตจอมทองมาตรวจเกรงว่าผลที่ออกมาจะไม่แตกต่างจากที่เคยผ่านมา  เรามั่นใจทีมงานท่านชช.100%ถ้าการมาตรวจครั้งนี้จะเป็นยังไงเราจะยอมรับแต่ขอให้ท่านส่งเจ้าหน้าที่  ที่ท่านคิดว่าเป็นกลางมาตรวจสอบให้พวกเราด้วยนะคะ
การดำเนินการของเจ้าหน้าที่: รั้ว ค.ส.ล. ดังกล่าวใช้กั้นแนวเขตที่ดินระหว่างที่ดินส่วนบุคคล กับ ที่ดินส่วนบุคคล  จึงไม่ถือเป็นอาคารตามมาตรา 4 และไม่เข้าข่ายต้องขออนุญาตตามมาตรา 21 แห่งพระราชบัญญัติควบคุมอาคาร พ.ศ.2522 แก้ไขเพิ่มเติมโดยพระราชบัญญัติควบคุมอาคาร (ฉบับที่ 2) พ.ศ. 2535 เบื้องต้นได้ประสานเจ้าของอาคารให้ระมัดระวังและหมั่นดูแลซ่อมแซมรั้วให้อยู่ในสภาพมั่นคงแข็งแรงอยู่เสมอ เพื่อเป็นการป้องกันเหตุที่อาจก่อให้เกิดอันตรายแก่ชีวิต และทรัพย์สินของผู้อยู่อาศัยรวมไปถึงผู้สัญจรในบริเวณใกล้เคียง จึงแจ้งมาเผื่อทราบครับ
ความเห็นของผู้แจ้ง: ขอบคุณเจ้าหน้าที่เขตจอมทองและขอบคุณทีมงานฟ้องดูที่ช่วยเป็นกลาง ส่งเรื่องร้องเรียนไปยังเขต และได้รับการตรวจสอบอย่างรวดเร็ว  ปกติเราร้องทุกข์ไปเองที่เพจของเขต ไม่เคยมีเจ้าหน้าที่มาตอบและไม่เคยมาตรวจสอบตามที่ร้องทุกข์ไปเลยซักครั้ง พอมาร้องเรียนฟ้องดู ไม่ถึงสัปดาห์ รู้เรื่อง😊 ขอบคุณค่ะ
พื้นที่: แขวงบางมด เขตจอมทอง กรุงเทพมหานคร